ಡ್ರೈ ಫ್ರೂಟ್ಸ್ ಹಾಲಿನ ಶರಬತ್ತು ಮಾಡುವ ಟೇಸ್ಟಿ ವಿಧಾನ

ಹಾಲು ಮತ್ತು ಡ್ರೈ ಫ್ರೂಟ್ಸ್ ಮಕ್ಕಳಿಂದ ವೃದ್ಧರವರೆಗೂ ತುಂಬಾ ಅಗತ್ಯವಾದ ಪೌಷ್ಟಿಕ ಆಹಾರವಾಗಿದೆ. ಇವೆರೆಡನ್ನು ಸೇರಿಸಿ ನಿಮಗೆ ಇಂದು ಅದ್ಭುತ ಮತ್ತು ಆರೋಗ್ಯಕರವಾದ ರೆಸಿಪಿಯನ್ನು ಕೇಳಿಕೊಡುತ್ತಿದ್ದೇವೆ. ಇದನ್ನು ಎಲ್ಲರೂ ಇಷ್ಟಪಟ್ಟು ಸವಿಯುತ್ತಾರೆ. ಜೊತೆಗೆ ಎಲ್ಲರಿಗೂ ತುಂಬಾ ಅವಶ್ಯಕವಾದ ಪೋಷಕಾಂಶವನ್ನು ಈ ರೆಸಿಪಿ ಹೊಂದಿದೆ. ನಾವು ಇಂದು ಕೇಳಿಕೊಡುವ ‘ಡ್ರೈ ಫ್ರೂಟ್ಸ್ ಹಾಲಿನ ಶರಬತ್ತುನ್ನು ವಾರಕ್ಕೊಮ್ಮೆಯಾದರು ಮಾಡಿಕೊಂಡು ಕುಡಿದರೆ ದೇಹಕ್ಕೆ ತುಂಬಾ ಒಳ್ಳೆಯದು.

ಡ್ರೈ ಫ್ರೂಟ್ ಪೇಸ್‍ಗಾಗಿ ಬೇಕಾಗಿರುವ ಪದಾರ್ಥಗಳು:
* ಬಾದಾಮಿ – 2 ಟೇಬಲ್ಸ್ಪೂನ್
* ಪಿಸ್ತಾ – 2 ಟೇಬಲ್ಸ್ಪೂನ್
* ಗೋಡಂಬಿ – 2 ಟೇಬಲ್ಸ್ಪೂನ್
* ಬಿಸಿನೀರು (ನೆನೆಸಲು)
* ಹಾಲು – 2 ಟೇಬಲ್ಸ್ಪೂನ್

ಶರಬತ್ತುಗೆ ಬೇಕಾಗಿರುವ ಪದಾರ್ಥಗಳು:
* ಹಾಲು – ಒಂದುವರೆ ಲೀಟರ್
* ಕೇಸರಿ – ಸ್ವಲ್ಪ
* ಕಸ್ಟರ್ಡ್ ಪುಡಿ – 2 ಟೀಸ್ಪೂನ್
* ಸಕ್ಕರೆ – ಅರ್ಧ ಕಪ್
* ಪಿಸ್ತಾ(ಅಲಂಕರಿಸಲು)

ಮಾಡುವ ವಿಧಾನ:
* ಮೊದಲನೆಯದಾಗಿ, ಒಂದು ಬಟ್ಟಲಿನಲ್ಲಿ ಬಾದಾಮಿ, ಪಿಸ್ತಾ, ಗೋಡಂಬಿ ತೆಗೆದುಕೊಳ್ಳಿ. ಬಿಸಿನೀರಿನಲ್ಲಿ 10 ನಿಮಿಷಗಳ ಕಾಲ ನೆನೆಸಿ.
* ಬಾದಾಮಿಯ ಸಿಪ್ಪೆಯನ್ನು ತೆಗೆದು ಡ್ರೈ ಫ್ರೂಟ್ಸ್‍ಗಳನ್ನು ಮಿಕ್ಸರ್ ಜಾರ್‌ಗೆ  ಹಾಕಿ ಹಾಲು ಸೇರಿಸಿ ರುಬ್ಬಿಕೊಳ್ಳಿ. ಇದನ್ನು ಪಕ್ಕಕ್ಕೆ ಇರಿಸಿ.
* ದೊಡ್ಡ ಕಡಾಯಿಯಲ್ಲಿ ಹಾಲು ಹಾಕಿ ಅದಕ್ಕೆ ಕೇಸರಿ ಹಾಕಿ ಹಾಲನ್ನು ಕುದಿಸಿ.
* ಈಗ ತಯಾರಾದ ನಟ್ಸ್ ಪೇಸ್ಟ್ ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ. ಹಾಲು ಸ್ವಲ್ಪ ಗಟ್ಟಿಯಾಗುವವರೆಗೂ ಕುದಿಸಿ.
* ಸಣ್ಣ ಬಟ್ಟಲಿನಲ್ಲಿ ಕಸ್ಟರ್ಡ್ ಪುಡಿ ಮತ್ತು ಹಾಲು ತೆಗೆದುಕೊಳ್ಳಿ. ನಂತರ ಕಸ್ಟರ್ಡ್ ಪುಡಿಯನ್ನು ಹಾಲಿನೊಂದಿಗೆ ಚೆನ್ನಾಗಿ ಮಿಶ್ರಣ ಮಾಡಿ. ಕಸ್ಟರ್ಡ್ ಮಿಶ್ರಣವನ್ನು ಹಾಲಿನ ಮಿಶ್ರಣಕ್ಕೆ ಸುರಿದು ಚೆನ್ನಾಗಿ ಮಿಕ್ಸ್ ಮಾಡಿ. ನಂತರ ಸಕ್ಕರೆಯನ್ನು ಸೇರಿಸಿ ಸರಿಯಾಗಿ ಸಂಯೋಜಿಸಿ. ಗ್ಯಾಸ್ ಆಫ್ ಮಾಡಿ.
* ಹಾಲು ಸಂಪೂರ್ಣವಾಗಿ ತಣ್ಣಗಾದ ಮೇಲೆ ಅದನ್ನು ದೊಡ್ಡ ಬಟ್ಟಲಿಗೆ ವರ್ಗಾಯಿಸಿ ಮತ್ತು 4 ಗಂಟೆಗಳ ಕಾಲ ರೆಫ್ರಿಜೆರೇಟ್‍ನಲ್ಲಿ ಹಿಡಿ.
* 4 ಗಂಟೆಗಳ ನಂತರ ಹಾಲಿನ ಶರ್ಬತ್‍ನ್ನು ಚೆನ್ನಾಗಿ ಮಿಕ್ಸ್ ಮಾಡಿ.

– ಅಂತಿಮವಾಗಿ, ಹಾಲಿನ ಶರಬತ್ತನ್ನು ಐಸ್ ಕ್ಯೂಬ್, ಪಿಸ್ತಾ ಮತ್ತು ಕೇಸರಿ ಹಾಕಿ ಸರ್ವ್ ಮಾಡಿ.

Live Tv